proxectonos/corpus_dominio_legal_administrativo_tmp huggingface dataset:
RESOLUCIÓN do 29 de marzo de 2019 pola que se ordena a publicación do Acordo do Consello da Xunta de Galicia do 28 de marzo de 2019 polo que se declaran festas de interese turístico de Galicia a Festa da Romaxe das Cruces (Ribadeo, Lugo), a Feira do Poldro e Gando do Monte (Muras, Lugo), Semana Santa de Lugo (Lugo) e Festa do San Brais de Bembrive (Vigo, Pontevedra).
Axencia Turismo de Galicia — III. Outras disposicións — 08/04/2019

En cumprimento do disposto no artigo 18 do Decreto 4/2015, do 8 de xaneiro, polo que se regula a declaración de festas de interese turístico de Galicia, a Dirección da Axencia Turismo de Galicia dispón que se publique no Diario Oficial de Galicia o acordo adoptado polo Consello da Xunta de Galicia na súa reunión do 28 de marzo de 2019 que a seguir se transcribe:
«Declarar festas de interese turístico de Galicia, de conformidade co establecido no Decreto 4/2015, do 8 de xaneiro, polo que se regula a declaración de festas de interese turístico de Galicia, as seguintes:
Festa da Romaxe das Cruces (Ribadeo, Lugo).
Feira do Poldro e Gando do Monte (Muras, Lugo).
Semana Santa de Lugo (Lugo).
Festa do San Brais de Bembrive (Vigo, Pontevedra)».
Santiago de Compostela, 29 de marzo de 2019
ACORDO do 9 de abril de 2019 polo que se fai pública a distribución de espazos gratuítos de propaganda electoral nos medios de comunicación de titularidade pública, a favor das entidades políticas concorrente ás eleccións ao Congreso dos Deputados e ao Senado convocadas polo Real decreto 129/2019, do 4 de marzo.
Xunta Electoral Provincial da Coruña — III. Outras disposicións — 11/04/2019

En cumprimento do previsto na Instrución 4/2011, do 24 de marzo da XEC, de interpretación do artigo 66 da LOREG no relativo ás garantías de respecto aos principios de pluralismo, igualdade, proporcionalidade e neutralidade informativa polos medios de comunicación en período electoral, acorda a publicación no Diario Oficial de Galicia do anuncio de aprobación da proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio e Televisión o día 8 de abril de 2019, a favor das entidades políticas concorrentes ás eleccións ao Congreso dos Deputados e ao Senado convocadas polo Real decreto 129/2019, do 4 de marzo, a fin de que as entidades políticas que se consideren afectadas poidan examinar a dita proposta e os seus antecedentes, na secretaría desta xunta, no prazo preclusivo do día seguinte ao da publicación do acordo, e formular ante esta xunta electoral, dentro do mesmo prazo, as reclamacións ou recursos que consideren oportunos.
A Coruña, 9 de abril de 2019
EXTRACTO da Orde do 28 de marzo de 2019 pola que se convocan os premios extraordinarios de bacharelato correspondentes ao curso 2018/19.
Consellería de Educación, Universidade e Formación Profesional — III. Outras disposicións — 11/04/2019

BDNS (identif.): 448846
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Alumnado que finalizase os estudos de bacharelato no curso 2018/19 nun centro docente da Comunidade Autónoma de Galicia ben na modalidade presencial ben na modalidade a distancia, que fose proposto para título na convocatoria ordinaria do dito curso e que obtivese unha nota media do bacharelato igual ou superior a 8,75.
Segundo.
Obxecto
Convocar na Comunidade Autónoma de Galicia os premios extraordinarios de bacharelato (procedemento ED311A) para o alumnado que finalizase os estudos de bacharelato no curso 2018/19 nun centro docente da Comunidade Autónoma de Galicia e que cumpra os requisitos establecidos nesta orde.
Terceiro.
Bases reguladoras
Orde ECD/482/2018, do 4 de maio (BOE do 11 de maio), pola que se regulan os premios nacionais de bacharelato establecidos pola Lei orgánica 2/2006, do 3 de maio, de educación.
Cuarto.
Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto.
Prazo de presentación de solicitudes
O prazo de presentación de solicitudes será dun mes; comezará o día 29 de abril de 2019 e rematará o día 28 de maio de 2019.
Santiago de Compostela, 28 de marzo de 2019
RESOLUCIÓN do 3 de abril de 2019 pola que se amplía o prazo de presentación de solicitudes da Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
Axencia Galega da Industria Forestal — III. Outras disposicións — 09/04/2019

No Diario Oficial de Galicia número 56, do 21 de marzo de 2019, publicouse a Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia (código de procedemento IN501A).
No artigo 9.2 regúlase que o prazo de presentación de solicitudes será dun (1) mes, contado a partir do día seguinte ao de publicación no DOG desta resolución.
Tendo en conta as solicitudes presentadas ata o momento e a previsión de solicitudes ata o 21 de abril, non parece previsible a utilización do crédito dispoñible cando finalice o prazo.
Por todo o anterior, de conformidade co disposto no artigo 32 da Lei 39/2015, do 1 de outubro, do procedemento administrativo común das administracións públicas, e dado que non se causan prexuízos a terceiros,
Artigo 1
Ampliar ata o 6 de maio de 2019, incluído, o prazo de presentación de solicitudes previsto no número 2 da Resolución do 1 de marzo de 2019 pola que se establecen as bases reguladoras e se convocan para o ano 2019, en réxime de concorrencia competitiva, as axudas para a organización de accións formativas non regradas e de divulgación que impulsen o coñecemento, a competitividade e a innovación da industria forestal de Galicia.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 3 de abril de 2019
CORRECCIÓN DE ERROS. Resolución do 8 de marzo de 2019 pola que se convoca o procedemento de adxudicación de prazas nas escolas infantís 0-3 dependentes desta axencia para o curso 2019/20.
Axencia Galega de Servizos Sociais — III. Outras disposicións — 09/04/2019

Advertido erro na citada resolución, publicada no Diario Oficial de Galicia número 53, do 15 de marzo de 2019, cómpre facer a seguinte corrección:
Na páxina 14187, no parágrafo segundo do artigo 4, apartado 1 onde di: «Os centros permanecerán abertos de luns a venres, excluídos os días considerados festivos no calendario laboral.», debe dicir: «Os centros permanecerán abertos de luns a venres, excluídos os días considerados festivos no calendario laboral e os días 24 e 31 de decembro».
ACORDO do 6 de abril de 2019 para dar cumprimento ao previsto no punto quinto da Instrución 4/2011, do 24 de marzo, da Xunta Electoral Central (BOE número 74, do 28 de marzo), de interpretación do artigo 66 da LOREX no relativo a recursos contra os plans de cobertura informativa da campaña electoral.
Xunta Electoral Provincial da Coruña — III. Outras disposicións — 09/04/2019

En cumprimento do previsto no punto quinto da Instrución 4/2011, do 24 de marzo, da Xunta Electoral Central, de interpretación do artigo 66 da LOREX no relativo a recursos contra os plans de cobertura informativa da campaña electoral, disponse a publicación, no Diario Oficial de Galicia, da comunicación do director xeral da Corporación Radio y Televisión de Galicia, S.A., do 5 de abril, en relación co acordo adoptado polo Consello de Administración da mesma data, polo que se aproba o Plan de cobertura de Televisión de Galicia, S.A. e da Radio Galega relativo ás eleccións convocadas para o 28 de abril de 2019 e que inclúe a previsión de debates e entrevistas que se celebrarán coas forzas políticas e que emitirán ambos os medios, Televisión de Galicia e Radio Galega, con indicación da data e da hora de emisión, entidades políticas a que se convida e a súa duración, así como os criterios sobre a información específica relativa á campaña electoral, o que se indica para os efectos establecidos no punto cuarto.1 da Instrución da Xunta Electoral Central 4/2011, do 20 de marzo.
De conformidade co establecido na mencionada instrución, as entidades políticas afectadas poderán examinar a dita programación nas dependencias desta Xunta Electoral Provincial, no prazo preclusivo dun día desde a publicación do acordo e formular as reclamacións ou os recursos que consideren pertinentes.
O presente acordo publicarase no Diario Oficial de Galicia en virtude do disposto no artigo 18.6 da LOREX e no punto quinto da referida Instrución 4/2011.
A Coruña, 6 de abril de 2019
DECRETO 36/2019, do 28 de marzo, polo que se aproba o cambio de titularidade, a prol do Concello de Redondela, do treito antigo da estrada EP-2702 Amoedo-Os Valos (estrada Nespereira), punto quilométrico 7+950 á N-550.
Consellería de Infraestruturas e Mobilidade — III. Outras disposicións — 09/04/2019

Segundo o teor do artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos, elementos funcionais e/ou espazos da zona de dominio público adxacente.
O Concello de Redondela solicita á Deputación Provincial de Pontevedra o cambio de titularidade do tramo da estrada EP-2702 Amoedo-Os Valos (estrada Nespereira), punto quilométrico 7+950 á N-550, integrado no concello con carácter de rúa, logo de desenvolvemento por parte da deputación do proxecto denominado acondicionamento e mellora da seguridade viaria na intersección EP-2702, Amoedo-Os Valos con acceso á igrexa de Nespereira.
A Deputación Provincial de Pontevedra, no Pleno da Corporación Provincial que tivo lugar o día 31 de xullo de 2018, aceptou o cambio de titularidade proposto.
De conformidade co anteriormente exposto, por proposta da conselleira de Infraestruturas e Mobilidade, e logo de deliberación do Consello da Xunta de Galicia na súa reunión do día vinte e oito de marzo de dous mil dezanove,
Artigo 1
Aprobar o cambio de titularidade, a prol do Concello de Redondela, do treito da estrada EP-2702 Amoedo-Os Valos (estrada Nespereira), punto quilométrico 7+950 á N-550, cunha lonxitude total de 106 metros.
Artigo 2
En aplicación dos números 4 e 6 do artigo 10 da Lei 8/2013, do 28 de xuño, de estradas de Galicia, o Concello de Redondela deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo ao día seguinte da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre concello e deputación.
Artigo 4
Corresponderán ao Concello de Redondela, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que poida corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia
.
Santiago de Compostela, vinte e oito de marzo de dous mil dezanove
EXTRACTO da Orde do 26 de marzo de 2019 pola que se establecen as bases reguladoras do programa Emprega Xuventude de incentivos á contratación e formación de persoas mozas, e se procede á súa convocatoria para o ano 2019.
Consellería de Economía, Emprego e Industria — III. Outras disposicións — 09/04/2019

BDNS (Identif.): 447886.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarias dos incentivos previstos nesta orde as persoas empregadoras e as empresas, calquera que sexa a forma xurídica que adopten, incluídas as persoas autónomas, as sociedades civís e as comunidades de bens, aínda que carezan de personalidade xurídica, que contraten traballadoras ou traballadores por conta allea para prestaren servizos en centros de traballo radicados na Comunidade Autónoma de Galicia, de acordo cos requisitos e condicións que se establecen nesta orde.
Segundo. Obxecto
Esta orde ten por obxecto fixar as bases reguladoras polas cales se rexerá, no ámbito da Comunidade Autónoma de Galicia, a convocatoria das subvencións establecidas pola Consellería de Economía, Emprego e Industria para o ano 2019, coa finalidade de facilitar a inserción laboral das persoas mozas menores de 30 anos desempregadas que presentan desvantaxes e dificultades particulares para permaneceren no mercado de traballo, e favorecer o emprego estable e facilitar a empregabilidade e ocupabilidade.
Terceiro. Bases reguladoras
Orde do 26 de marzo de 2019 pola que se establecen as bases reguladoras do programa Emprega Xuventude de incentivos á contratación e formación de persoas mozas, e se procede á súa convocatoria para o ano 2019.
Cuarto. Importe
A orde de convocatoria ten un importe de 2.000.000 de euros.
Quinta. Prazo de presentación de solicitudes
1. O prazo xeral para a presentación das solicitudes das axudas establecidas nesta orde comezará o día seguinte ao da súa publicación.
2. As solicitudes de axudas polas contratacións por conta allea subvencionables realizadas entre o 1 de outubro de 2018 e a data da publicación desta orde deberán presentarse no prazo de dous meses contado desde o día seguinte ao da publicación desta orde.
As axudas previstas polas contratacións subvencionables realizadas desde a entrada en vigor desta orde deberán solicitarse ata o último día do segundo mes seguinte á data en que se inicie a relación laboral indefinida ou temporal pola cal se solicita subvención.
3. O prazo para a presentación das solicitudes de axudas rematará o 30 de setembro de 2019, aínda que nesa data non transcorrese o prazo sinalado nos parágrafos anteriores.
Santiago de Compostela, 26 de marzo de 2019
RESOLUCIÓN do 4 de abril de 2019 pola que se dá publicidade da resolución de concesión das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020.
Instituto Galego de Promoción Económica — III. Outras disposicións — 12/04/2019

Mediante a Resolución do 21 de decembro de 2018 (DOG núm. 7, do 10 de xaneiro de 2019) e a Resolución do 18 de xaneiro de 2019 (DOG núm. 20, do 29 de xaneiro) que modifica a anterior, publicáronse as bases reguladoras das axudas aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020 e procedeuse á súa convocatoria en réxime de concorrencia competitiva.
As ditas bases establecen no seu artigo 7.5 que, con carácter xeral, non se enviarán notificacións postais, e que se substituirá a notificación individual pola publicación no Diario Oficial de Galicia e na páxina web do Igape no enderezo www.tramita.igape.es.
Na súa virtude, e de conformidade coas facultades que teño conferidas,
Primeiro. Anunciar a publicación do texto completo da resolución de concesión, do 2 de abril de 2019, da convocatoria 2019.1 das axudas do Igape aos servizos de asistencia, diagnóstico e soporte na implantación de solucións de Industria 4.0 para a súa realización en empresas galegas (programa Re-acciona TIC 2019), cofinanciados polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas). O texto da resolución non se publica no DOG na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Segundo. A Resolución do 2 de abril de 2019 esgota a vía administrativa e contra ela poderase interpoñer recurso contencioso-administrativo, ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer un recurso de reposición, ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no Diario Oficial de Galicia.
Santiago de Compostela, 4 de abril de 2019
EXTRACTO da Resolución do 9 de abril de 2019 pola que se aproban as bases xerais de subvencións, en réxime de concorrencia competitiva, a festivais de artes escénicas e música, e se aproba a convocatoria para o ano 2019.
Axencia Galega das Industrias Culturais — III. Outras disposicións — 12/04/2019

BDNS (Identif.): 449058.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
1. Poderán acceder a estas axudas as persoas físicas e xurídicas privadas domiciliadas en Galicia ou nun territorio membro da Unión Europea ou asociado ao Espazo Económico Europeo que desenvolvan a súa actividade en Galicia, así como as entidades locais galegas que leven a cabo algún dos festivais descritos no obxecto da convocatoria e que cumpran as condicións e criterios establecidos nestas bases.
2. As entidades locais galegas poderán presentar a súa solicitude individual ou conxuntamente, como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas, deberá acreditarse que o servizo se presta de xeito mancomunado, metropolitano ou consorciado e que, en todo caso, non supón unha actuación illada ou independente.
Segundo.
Finalidade
A finalidade destas axudas é o apoio a festivais de artes escénicas e de música de carácter profesional celebrados en Galicia que, polas súas características, teñan un interese estratéxico para o sector, e aprobar a súa convocatoria para o ano 2019 (código de procedemento CT213A).
Terceiro.
Bases reguladoras
Resolución do 9 de abril de 2019 pola que se aproban as bases xerais de subvencións, en réxime de concorrencia competitiva, a festivais de artes escénicas e música e se aproba a súa convocatoria para o ano 2019.
Cuarto.
Importe
Para a concesión das subvencións destínase un crédito global de 530.000 euros, en función das dispoñibilidades orzamentarias existentes na Axencia Galega das Industrias Culturais, coa seguinte desagregación, un total de 340.000 euros para a modalidade A: festivais de música, e 190.000 para a modalidade B, festivais das artes escénicas, das aplicacións orzamentarias seguintes: 11.A1.432B.460.0., 180.000 euros, 11.A1.432B.470.0, 175.000 euros e 11.A1.432B.481.0, 175.000 euros, do código de proxecto 2015-00003.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da convocatoria no
Diario Oficial de Galicia
. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte, e se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Santiago de Compostela, 9 de abril de 2019
CORRECCIÓN DE ERROS. Resolución do 18 de xaneiro de 2019, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade dos convenios de colaboración subscritos no terceiro cuadrimestre do ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/04/2019

Advertidos erros na citada resolución, publicada no Diario Oficial de Galicia número 29, do 11 de febreiro de 2019, cómpre facer as seguintes correccións:
– Na páxina 8625, no anexo II, Convenios de colaboración subscritos pola Vicepresidencia e Consellería de Presidencia, Administracións Públicas e Xustiza nos meses de xaneiro, marzo, abril, maio, xullo e agosto de 2018, onde di:
Debe dicir o seguinte:
RESOLUCIÓN do 5 de abril de 2019, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/04/2019

O 31 de xaneiro de 2019 publicouse no Diario Oficial de Galicia a Resolución do 26 de decembro de 2018, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2019.
O artigo 2 desta resolución establece a contía inicial dos créditos destinados a financiar estas axudas con cargo á aplicación orzamentaria 04.20.461A.470.0, sen prexuízo de ulteriores variacións producidas como consecuencia dunha maior dispoñibilidade orzamentaria.
Actualmente, e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda con cargo á aplicación orzamentaria 04.20.151A.470.0.
Polo exposto, e en uso das facultades que teño atribuídas,
Artigo único
Primeiro. Ampliar o crédito destinado ás axudas económicas dirixidas a empresas que realicen publicacións periódicas escritas integramente en galego, en 160.000,00 euros, con cargo á aplicación orzamentaria 04.20.151A.470.0. O importe total destinado ao financiamento destas axudas é de 200.000,00 euros.
Segundo. Esta modificación non afecta o prazo establecido na referida resolución para a presentación de solicitudes.
Terceiro. Contra esta resolución poderá interpoñerse, con carácter potestativo, recurso de reposición ante o mesmo órgano que ditou a resolución, no prazo dun mes contado a partir do día seguinte ao da súa publicación no Diario Oficial de Galicia.
Alternativamente, poderá interpoñerse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no Diario Oficial de Galicia.
Disposición derradeira única
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de abril de 2019
CORRECCIÓN DE ERROS. Orde do 31 de decembro de 2018, conxunta da Consellería de Educación, Universidade e Formación Profesional e da Consellería de Economía, Emprego e Industria, pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, cofinanciadas parcialmente no ámbito das universidades do Sistema universitario de Galicia polo programa operativo FSE Galicia 2014-2020, e se procede á súa convocatoria para o exercicio 2019.
Consellería de Educación, Universidade e Formación Profesional — III. Outras disposicións — 12/04/2019

Advertido un erro no texto da citada orde, publicada no Diario Oficial de Galicia número 21, do 30 de xaneiro de 2019, cómpre efectuar a seguinte corrección:
Na páxina 5682, onde di:
«3. A documentación indicada achegarase consonte a seguinte periodización:
Debe dicir:
«3. A documentación indicada achegarase consonte a seguinte periodización:
RESOLUCIÓN do 4 de abril de 2019 de cesamento e nomeamento de membros do Comité Territorial de Ética da Investigación de Pontevedra-Vigo-Ourense.
Consellería de Sanidade — II. Autoridades e persoal — 15/04/2019

O presidente do Comité Territorial de Ética da Investigación de Pontevedra-Vigo-Ourense enviou o día 15 de marzo de 2019 un escrito á Secretaría Xeral Técnica da Consellería de Sanidade no que vén, dunha banda, comunicar a renuncia de tres persoas membros do Comité Territorial de Ética da Investigación de Pontevedra-Vigo-Ourense e, doutra, propor o nomeamento dunha persoa como membro do citado órgano.
Antecedentes:
Mediante a Resolución do 1 de febreiro de 2018, que se publicou no
Diario Oficial de Galicia
do 9 de febreiro de 2018, concedeuse a renovación da acreditación do Comité Territorial de Ética da Investigación de Pontevedra-Vigo-Ourense, estableceuse a súa sede e nomeáronse como membros as persoas que se relacionaban no seu anexo.
Entre as persoas que se relacionaban no citado anexo figuraban Iria Aparicio Rodríguez e Mª Eva Pérez López, as cales renuncian agora á súa condición de membro do comité.
Consideracións legais e técnicas:
O Decreto 63/2013, do 11 de abril, polo que se regulan os comités de ética da investigación en Galicia, recolle no capítulo III a regulamentación correspondente aos comités territoriais.
No que atinxe á súa composición, os comités territoriais de ética da investigación terán, segundo dispón o número 1 do artigo 9, «unha composición multidisciplinar e estarán formados por un mínimo de nove e un máximo de quince membros de xeito que se asegure a súa independencia, competencia e experiencia na toma de decisións e no cumprimento das súas funcións».
Na actualidade, o Comité Territorial de Ética da Investigación de Pontevedra-Vigo-Ourense conta con trece membros. Xunto coa renuncia das dúas persoas que se citaron anteriormente, proponse a incorporación dunha persoa como novo membro –de xeito que a composición se axusta ao citado tope numérico– que é Mª Elena Gallardo Martín, facultativa especialista no Complexo Hospitalario Universitario de Pontevedra.
Pola súa banda, o número 5 do artigo 9 sinala que «os membros destes comités serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada de homes e mulleres».
Visto o exposto, e de acordo coa proposta que efectuou a Secretaría Xeral Técnica desta consellería,
O cesamento, por causa de renuncia, de Iria Aparicio Rodríguez e Mª Eva Pérez López como membros do Comité Territorial de Ética da Investigación de Pontevedra-Vigo-Ourense.
Así mesmo, o nomeamento de Mª Elena Gallardo Martín como membro do citado comité territorial.
Santiago de Compostela, 4 de abril de 2019
RESOLUCIÓN do 5 de abril de 2019 pola que se dá publicidade da encomenda de xestión á Axencia Galega de Infraestruturas para a xestión das actuacións para a execución das obras de fresado e reposición de vías no Complexo Hospitalario Universitario A Coruña.
Servizo Galego de Saúde — III. Outras disposicións — 23/04/2019

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Presidencia do organismo autónomo Servizo Galego de Saúde, do 2 de abril de 2019, pola que se encomenda á Axencia Galega de Infraestruturas a xestión das actuacións para a execución das obras de fresado e reposición de vías no Complexo Hospitalario Universitario A Coruña.
– Actividade: encargar á Axencia Galega de Infraestruturas a xestión das actuacións para acometer a execución das obras de fresado e reposición de vías no Complexo Hospitalario Universitario A Coruña.
– Natureza e alcance da xestión encomendada: o encargo ten natureza intersubxectiva, ao ter a Axencia Galega de Infraestruturas a consideración de medio propio e servizo técnico da Administración xeral da Comunidade Autónoma de Galicia, segundo o disposto no artigo 3 do Decreto 173/2011, do 4 de agosto, polo que se aproba o Estatuto da Axencia Galega de Infraestruturas, e nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao do asinamento da encomenda ata a data de finalización do prazo de garantía das obras.
O prazo prorrogarase automaticamente por períodos dun ano, salvo que algunha das partes exprese a vontade da súa resolución cunha antelación mínima dun mes á data de remate deste e, en todo caso, ata que as obras sexan recibidas pola Administración.
Santiago de Compostela, 5 de abril de 2019
RESOLUCIÓN do 3 de abril de 2019, da Dirección Xeral de Planificación e Ordenación Forestal, pola que se dá publicidade das solicitudes de axuda denegadas tramitadas ao abeiro da Orde conxunta do 27 de outubro de 2017, mediante a cal se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017, dentro das axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial desta consellería.
Consellería do Medio Rural — III. Outras disposicións — 23/04/2019

O día 30 de outubro de 2017 publicouse no DOG a Orde conxunta do 27 de outubro de 2017 mediante a cal se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017.
Dentro da dita orde atópanse as axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial da Consellería do Medio Rural, das que son xestionadas pola Dirección Xeral de Planificación e Ordenación Forestal as seguintes liñas:
a) Axuda para a reparación dos danos causados a infraestruturas de titularidade privada (liña I).
b) Axuda para a reparación da maquinaria e equipamento forestal danada en tarefas de colaboración na extinción dos incendios forestais ou ocasionados por estes (liña II).
c) Axuda aos gastos da madeira amoreada queimada e de corta, recollida e esteladura da madeira queimada non comercial (liña III).
Segundo o disposto na base décimo segunda, no seu punto 3 da dita orde, se transcorrido o prazo de dous meses contados a partir da data de remate da solicitude sen que se dictase e notificase a correspondente resolución, o interesado poderá entender rexeitada a súa solicitude.
Na súa virtude, esta dirección xeral
Ordenar a publicación, no Diario Oficial de Galicia, das solicitudes denegadas/rexeitadas, por incumprimento do disposto na Orde conxunta do 27 de outubro de 2017, mediante a cal se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017, dentro do ámbito da Dirección Xeral de Planificación e Ordenación Forestal e que figuran como anexo nesta resolución.
Santiago de Compostela, 3 de abril de 2019
RESOLUCIÓN do 3 de abril de 2019, da Dirección Xeral de Gandaría, Agricultura e Industrias Agroalimentarias, pola que se dá publicidade das solicitudes de axuda denegadas tramitadas ao abeiro da Orde conxunta do 27 de outubro de 2017, mediante a cal se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017, dentro das axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial desta consellería.
Consellería do Medio Rural — III. Outras disposicións — 23/04/2019

O día 30 de outubro de 2017 publicouse no DOG a Orde conxunta do 27 de outubro de 2017 mediante a cal se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017.
Dentro da devandita orde atópanse as axudas destinadas á reparación dos danos nas explotacións agrícolas e gandeiras polos incendios correspondentes ao ámbito competencial da Consellería do Medio Rural, das que son xestionadas pola Dirección Xeral de Gandaría, Agricultura e Industrias Agroalimentarias as seguintes liñas:
a) Axuda para a reparación de bens, maquinaria, equipamento ou medios de produción das explotacións agrícolas ou gandeiras (liña IV).
b) Axuda pola perda total ou parcial da produción agrícola das explotacións agrícolas e gandeiras (liña V).
c) Axuda pola morte de gando ou pola perda de colmeas das explotacións gandeiras e apícolas (liña VI).
d) Axuda para a adquisición de alimentación complementaria para o gando en extensivo ou as colmeas nas zonas afectadas (liña VII).
Segundo o disposto na base décimo segunda, punto 3, da devandita orde, transcorrido o prazo de dous meses contados a partir da data de remate do prazo da solicitude sen que se ditase e notificase a correspondente resolución, o interesado poderá entender rexeitada a súa solicitude.
En consecuencia, esta dirección xeral
Ordenar a publicación, no
Diario Oficial de Galicia
, das solicitudes denegadas/rexeitadas, por incumprimento do disposto na Orde conxunta do 27 de outubro de 2017, mediante a cal se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017, dentro do ámbito da Dirección Xeral de Gandaría, Agricultura e Industrias Agroalimentarias e que figuran como anexo nesta resolución.
Santiago de Compostela, 3 de abril de 2019
EXTRACTO da Orde do 28 de marzo de 2019 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2019.
Consellería de Cultura e Turismo — III. Outras disposicións — 15/04/2019

BDNS (Identif.): 449344.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Empresarios (persoas físicas ou xurídicas) e as persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito da presente orde, desenvoltas en bens inmobles de titularidade privada, sempre que non se atopen en ningún dos supostos dos números 2 e 3 do artigo 10 da Lei de subvencións de Galicia, e que cumpran os seguintes requisitos:
a) Que as actuacións arqueolóxicas estean autorizadas e fosen realizadas desde o ano 2015 en diante e estean finalizadas na data de publicación da presente orde.
b) Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
c) Que se acredite a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo. Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura e Turismo ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos nos artigos 96 e 97 da Lei 5/2016, do 4 de maio, do patrimonio cultural de Galicia.
Terceiro. Bases reguladoras
Orde do 28 de marzo de 2019 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se procede á súa convocatoria para o ano 2019.
Cuarto. Importe
Para a concesión das subvencións convocadas destinarase un crédito total de 50.000,00 euros coa seguinte distribución por aplicacións orzamentarias:
11.30.433A.770.0: 25.000,00 €.
11.30.433A.781.2: 25.000,00 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 28 de marzo de 2019
CORRECCIÓN DE ERROS. Orde do 8 de abril de 2019 pola que se regula a oferta de prazas xuvenís dentro do programa Campaña de verán 2019 e se procede á súa convocatoria.
Consellería de Política Social — III. Outras disposicións — 23/04/2019

Advertido erro na dita orde, publicada no
Diario Oficial de Galicia
número 76, do luns 22 de abril, cómpre facer as seguintes correccións:
Nas páxinas 19342, 19343, 19349, 19352, 19353, 19355 e 19356, onde di: «Dirección Xeral de Mocidade, Participación e Voluntariado», debe dicir: «Dirección Xeral de Xuventude, Participación e Voluntariado».
CORRECCIÓN DE ERROS. Orde do 26 de marzo de 2019 pola que se establecen as bases reguladoras do programa Emprega Xuventude de incentivos á contratación e formación de persoas mozas, e se procede á súa convocatoria para o ano 2019.
Consellería de Economía, Emprego e Industria — III. Outras disposicións — 23/04/2019

Advertidos erros na citada orde, publicada no Diario Oficial de Galicia número 69, do martes 9 de abril de 2019, procédese a efectuar as seguintes correccións:
Na páxina 17867, no punto 3 do artigo 21, onde di: «3. Os incentivos previstos neste procedemento serán de aplicación a todas as modalidades contractuais de carácter temporal a tempo completo que se realicen con persoas mozas (engadir contrato formación e aprendizaxe)»; debe dicir: «3. Os incentivos previstos neste procedemento serán de aplicación a todas as modalidades contractuais de carácter temporal a tempo completo que se realicen con persoas mozas».
Na páxina 17868, no último parágrafo do punto 3 do artigo 21, onde di: «No caso de que nos tres meses anteriores á contratación pola que se solicita a subvención coincida con períodos de inactividade de persoas traballadoras fixas-descontinuas, estas computaranse como persoal fixo (revisar contrato temporal)»; debe dicir: «No caso de que nos tres meses anteriores á contratación pola que se solicita a subvención coincida con períodos de inactividade de persoas traballadoras fixas-descontinuas, estas computaranse como persoal fixo».
RESOLUCIÓN do 28 de marzo de 2019, da Dirección Xeral de Educación, Formación Profesional e Innovación Educativa, pola que se regula o Programa plurilingüe no segundo ciclo da educación infantil (Plurinfantil) para o curso 2019/20.
Consellería de Educación, Universidade e Formación Profesional — III. Outras disposicións — 10/04/2019

Co obxecto de estender o Programa de plurilingüismo ao segundo ciclo da educación infantil para o curso 2019/20, a Dirección Xeral de Educación, Formación Profesional e Innovación Educativa resolve anunciar:
Primeiro. Que na páxina web da Consellería de Educación. Universidade e Formación Profesional (www.edu.xunta.gal) estará dispoñible a regulación e convocatoria de incorporación de centros para participar no Programa de ensinanzas plurilingües no segundo ciclo da educación infantil (Plurinfantil) para o curso 2019/20.
Segundo. Que o prazo de presentación de solicitudes será ata o 30 de abril de 2019 e a partir do día seguinte ao da publicación deste anuncio no Diario Oficial de Galicia.
Terceiro. Que os centros que desexen impartir o programa de Plurinfantil deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos.
Santiago de Compostela, 28 de marzo de 2019
RESOLUCIÓN do 28 de marzo de 2019, da Dirección Xeral de Educación, Formación Profesional e Innovación Educativa, pola que se regula o bacharelato de especialización en idiomas (PluriBach) para o curso 2019/20.
Consellería de Educación, Universidade e Formación Profesional — III. Outras disposicións — 10/04/2019

Co obxecto de estender o Programa de plurilingüismo á etapa postobrigatoria de bacharelato para o curso 2019/20, a Dirección Xeral de Educación, Formación Profesional e Innovación Educativa resolve anunciar:
Primeiro
Que na páxina web da Consellería de Educación, Universidade e Formación Profesional (www.edu.xunta.gal ) estará dispoñible a regulación e convocatoria de incorporación de centros para participar no bacharelato de especialización en idiomas (PluriBach) para o curso 2019/20.
Segundo
Que o prazo de presentación de solicitudes será ata o 30 de abril de 2019 e a partir do día seguinte ao da publicación deste anuncio no
Diario Oficial de Galicia
.
Terceiro
Que os centros que desexen impartir o programa de Pluribach deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos.
Santiago de Compostela, 28 de marzo de 2019
RESOLUCIÓN do 28 de marzo de 2019, da Dirección Xeral de Educación, Formación Profesional e Innovación Educativa, pola que se fai pública a convocatoria para a incorporación de novos centros docentes á Rede de centros plurilingües de Galicia para o curso 2019/20.
Consellería de Educación, Universidade e Formación Profesional — III. Outras disposicións — 10/04/2019

Co obxecto de estender o Programa de plurilingüismo a novos centros na educación primaria e na educación secundaria obrigatoria, para o curso 2019/20, a Dirección Xeral de Educación, Formación Profesional e Innovación Educativa resolve anunciar:
Primeiro
Que na páxina web da Consellería de Educación, Universidade e Formación Profesional (www.edu.xunta.gal) estará dispoñible a regulación e convocatoria de incorporación de centros para participar no Programa de ensinanzas plurilingües na educación primaria e na educación secundaria obrigatoria para o curso 2019/20.
Segundo
Que o prazo de presentación de solicitudes será ata o 30 de abril de 2019 e a partir do día seguinte ao da publicación deste anuncio no
Diario Oficial de Galicia
.
Terceiro
Que os centros que desexen impartir o Programa de plurilingüismo deberán facer a correspondente solicitude en liña completando o formulario electrónico dispoñible na aplicación a que se accede no enlace http://www.edu.xunta.es/programaseducativos.
Santiago de Compostela, 28 de marzo de 2019
CORRECCIÓN DE ERROS. Orde do 11 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións para o fomento da comercialización da artesanía galega e impulso da competitividade do sector artesán, e se procede á súa convocatoria para o ano 2019 (código de procedemento IN201G).
Consellería de Economía, Emprego e Industria — III. Outras disposicións — 10/04/2019

Advertidos erros na referida orde, publicada no DOG núm. 60, do mércores 27 de marzo de 2019, cómpre facer as seguintes correccións:
Na páxina 16075, no artigo 18. Xustificación da subvención, alínea 1, onde di: «1. O pagamento da subvención quedará condicionado á presentación, nos lugares sinalados no artigo 2 da convocatoria, en orixinal ou copia compulsada, da documentación xustificativa da realización do investimento que fose obxecto de subvención, para o cal se terá de prazo ata o 31 de outubro de 2019. Respecto das feiras que se celebren no período posterior ao remate do prazo de xustificación, unha vez finalizada a feira presentarán a xustificación da certificación da asistencia e a documentación gráfica do evento (fotografías)», debe dicir: «1. O pagamento da subvención quedará condicionado á presentación, nos lugares sinalados no artigo 2 da convocatoria, en orixinal ou copia compulsada, da documentación xustificativa da realización do investimento que fose obxecto de subvención, para o cal se terá de prazo ata o 31 de outubro de 2019».
CORRECCIÓN DE ERROS. Orde do 13 de marzo de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro para a dinamización dos centros comerciais abertos e prazas de abastos de Galicia, e se procede á súa convocatoria (código de procedemento CO300A).
Consellería de Economía, Emprego e Industria — III. Outras disposicións — 15/04/2019

Advertidos erros na referida orde, publicada no DOG núm. 64, do martes 2 de abril de 2019, cómpre facer as seguintes correccións:
Na páxina 16848, anexo IX Declaración responsable de cotas aboadas dos comercios no ano 2018 (artigo 4.2.j B.R) onde di:
«A PERSOA REPRESENTANTE DECLARA
Que a porcentaxe que representan as cotas ingresadas polos asociados no ano 2018 é igual ou superior ao 30 % do orzamento liquidado no mesmo exercicio».
Debe dicir:
«A PERSOA REPRESENTANTE DECLARA
Que os comercios asociados aboaron, polo menos, o 70 % das cotas correspondentes ao ano 2018, e dispón da documentación acredtativa que así o demostra».